Han Solo: A Star Wars Story ภาคแยกที่เติมเต็มส่วนขาดหายจาก A New Hope
ด้วยคาแรกเตอร์ แบดบอย มาดกวน ปากร้าย เหลี่ยมจัด ฉลาดเป็นกรด และมีความ แอนตี้ฮีโร่ องค์ประกอบเหล่านี้ส่งให้ ฮัน โซโล กลายเป็นหนึ่งในตัวละครใต้มหาสงครามอวกาศ Star Wars ที่ถูกจดจำมากที่สุด นับตั้งแต่ Star Wars (ที่ต่อมาถูกเรียกว่า A New Hope) ออกฉายครั้งแรกในปี 1977 เท่านั้นยังไม่พอ นอกจากจะมีคาแรกเตอร์ส่วนตัวที่โดดเด่น แต่องค์ประกอบรายรอบตั้งแต่ยานคู่ใจ มิลเลนเนียม ฟอลคอน (Millennium Falcon) และคู่หูหน้าขน ชิวแบคคา ก็ยิ่งส่งให้คาแรกเตอร์นักลอบขนของเถื่อนของเขานั้นถึงพร้อมไปด้วยเสน่ห์ น่าจดจำ ฮัน โซโล ใน Star Wars: A New Hope (1977) รับบทโดย แฮร์ริสัน ฟอร์ดฮัน โซโล วัยละอ่อนในภาคแยก แสดงโดย อัลเดน เออเร็นริชฉะนั้นทันทีมีข่าวว่า Disney และ Lucasfilm จะสร้างภาคแยก Han Solo หลังจากประสบความสำเร็จมาแล้วจากภาคแยก Rogue One: A Star Wars Story แฟนหนังทั่วโลกก็ยิ่งจับตารอลุ้นว่าหนังจะออกมาโทนไหน และใครจะเป็นผู้เข้ามารับบท ฮัน โซโล วัยละอ่อน ซึ่งบอกเลยว่าไม่ง่าย เพราะคาแรกเตอร์ดั้งเดิมที่แฮร์ริสัน ฟอร์ด สร้างไว้นั้นโดดเด่นในระดับที่ถ้า ผู้มาใหม่ ทำได้ไม่ถึง หนังอาจจะกลายเป็นงานโคตรพังในสายตาแฟนหนังไปได้ทันทีซึ่งข้อปรามาสนี้ Han Solo: A Star Wars Story ก็ทำได้ดูดีในระดับที่น่าพอใจ และค่อนข้างผิดความคาดหมาย เมื่อเทียบกับปัญหาต่างๆ ระหว่างการถ่ายทำ หนักสุดคือการเปลี่ยนตัวผู้กำกับจาก ฟิล ลอร์ด และ คริส มิลเลอร์ (The Lego Movie และ 21 Jump Street) ซึ่งขอถอนตัวออกจากโปรเจกต์ทั้งที่หนังถ่ายทำคืบหน้าไปแล้วกว่า 80 เปอร์เซ็นต์ สุดท้ายสตูดิโอและผู้อำนวยการสร้างตัดสินใจเลือกผู้กำกับมากประสบการณ์อย่าง รอน ฮาเวิร์ด (Apollo 13 A Beautiful Mind The Da Vinci Code) เข้ามารับช่วงสานต่อโปรเจกต์ชิวแบคคา แสดงโดย จูนาส ซูโอทาโม่ อดีตนักบาสเกตบอลหนุ่มร่างโย่ง ซึ่งเข้ามารับหน้าที่แทน ปีเตอร์ เมย์ฮิว ตั้งแต่ The Last Jedi (2017) เป็นต้นมาHan Solo: A Star Wars Story เล่าเรื่องราวในช่วงวัย 18-24 ปี ของ ฮัน โซโล (อัลเดน เออเร็นริช) ซึ่งเกิดขึ้นก่อนเหตุการณ์ใน Star Wars: A New Hope (1977) โดยจะขยายขอบเขตของเรื่องราวให้แฟนหนังได้รู้ว่า ก่อนจะได้พบกับ ลุค สกายวอล์กเกอร์ และ โอบีวัน เคโนบี บนดาวทาทูอีน ฮันเป็นใครมาจากไหน จุดเริ่มต้นมิตรภาพระดับแน่นเหนียวกับคู่ซี้พันธุ์ขนอย่างชิวแบคคา (ภาคแยกแสดงโดย จูนาส ซูโอทาโม่) มีที่มาที่ไปอย่างไร ไปจนถึงรายละเอียดที่ว่า ฮัน โซโล ได้ยานเร็วแสงมิลเลนเนียม ฟอลคอน จากเจ้าของเดิมอย่าง แลนโด คาลริสเซียน มาได้ด้วยวิธีไหน แลนโด คาลริสเซียน แสดงโดย โดนัลด์ โกลเวอร์ข้อดีที่ได้ใจคนดูแน่ๆ คือหนังเติมไปด้วยบรรยากาศสดใหม่ หลุดออกจากโทนหนังแบบเดิมๆ ของแฟรนไชส์ Star Wars ตลอด 2 ชั่วโมงกว่า Han Solo ไม่มีฉากดวล ไลต์เซเบอร์ (Lightsaber) ไม่มีแม้แต่เงาของอัศวินเจได และไม่ต้องแคร์ที่จะเริ่มต้นเรื่องด้วยประโยค A long time ago in a galaxy far far away ตามรอย Rogue One ที่เคยทำมาก่อนหน้านี้แล้ว หนังอัดแน่นไปด้วยฉากแอ็กชัน ไล่ล่า การออกผจญภัยไปในกาแล็กซี ซึ่งเป็นจุดขายตามสไตล์ Star Wars แถมยังเป็นภาคแยกที่ได้ขำ ได้ซึ้ง มีจังหวะชิงไหวชิงพริบ ซึ่งต้องให้เครดิต รอน ฮาเวิร์ด ที่ซ่อมหนังออกมาได้เนียนตา แต่ถึงอย่างนั้นภาพรวมหนังก็ยังพาคนดูไปได้ไม่สุดทั้งในส่วนของฉากแอ็กชันและซีนอารมณ์ คีร่า แสดงโดย เอมิเลีย คลาร์ก งานโปรดักชันยังคงรักษามาตราฐาน เด็ดสุดคือคอสตูมตัวละครทำออกมาได้อย่างโดดเด่น โดยเฉพาะเสื้อผ้าหน้าผมของ คีร่า ที่แสดงโดยเอมิเลีย คลาร์ก บอกเลยว่าสวยเฉียบทุกซีน มิติของตัวละครเองก็น่าสนใจ เพราะภาคแยกนี้ไม่มีด้านมืดด้านสว่างให้ต้องลุ้นว่าใครจะเข้าสู่ ดาร์กไซด์ ความเทาๆ ของตัวละครหลักจึงถือเป็นเสน่ห์ของหนัง อัลเดน เออเร็นริช เป็น ฮัน โซโล ได้ไม่แย่นัก ถึงความเท่และแววตาห้าวเป้งจะเทียบไม่ได้เลยกับแฮร์ริสัน ฟอร์ด ถึงอย่างนั้นสิ่งที่ได้มาแทนคือความสด ความใส ความกรุบกริบ น่ารัก ซึ่งอัลเดนทำออกมาได้ดีแง่งามอีกอย่างของหนังที่จะข้ามไปไม่ได้เป็นอันขาด นั่นคือการได้ เอมิเลีย คลาร์ก (แม่มังกรจาก Game of Thrones) มาอยู่ในเรื่อง เพราะบทบาท คีร่า ที่เธอแสดงนั้นทั้งสวยสะกดและช่วยเติมชีวิตชีวาให้กับหนังที่เต็มไปด้วยตัวละครผู้ชายได้อย่างมาก เช่นเดียวกันกับตัวละคร แลนโด คาลริสเซียน ที่รับบทโดย โดนัลด์ โกลเวอร์ (เจ้าของเพลง This Is America ที่มิวสิกวิดีโอเพิ่งดังเปรี้ยงไปทั่วโลกเมื่อเร็วๆ นี้) ที่ก็เต็มไปด้วยเสน่ห์ เยิ้มยวน น่าติดตาม เบคเก็ต แสดงโดย วู้ดดี้ ฮาร์เรลสัน อีกตัวละครที่น่าสนใจคือ เบคเก็ต จอมโจรผู้เอาตัวรอดได้ทุกสถานการณ์และไม่เคยไว้ใจ เบคเก็ตคือชายผู้มีอิทธิพลต่อพัฒนาการทางความคิด บุคลิก และความเป็นตัวตนของฮัน โซโล อย่างที่เราได้รู้จักในภาคต่อๆ มา ซึ่ง วู้ดดี้ ฮาร์เรลสัน แสดงออกมาได้ดีมาก โดยเฉพาะช่วงท้ายของหนัง Star Wars: A New Hope (1977) Han Solo: A Star Wars Story (2018)การได้เห็นยานมิลเลนเนียม ฟอลคอนในสภาพหล่อใส คือโมเมนต์พิเศษที่แฟน Star Wars จะรัก และจะว่าไป การตามติดตัวละครออกผจญไปบนยานมิลเลนเนียม ฟอลคอน (ที่ยังใหม่เอี่ยม) นั้นก็เปรียบได้ดั่งการตามย้อนรอยละคร บุพเพสันนิวาส สำหรับแฟนหนัง เพราะตลอด 2 ชั่วโมงกว่า มันก็คือการปะติดปะต่อเรื่องราวที่ขาดหาย หรือได้เคยถูกกล่าวถึงไว้เพียงหลวมๆ ในไตรภาค A New Hope The Empire Strikes Back (1980) และ Return of the Jedi (1983) ซึ่งตรงจุดนี้ต้องยอมรับว่าหนังทำออกมาได้ตอบโจทย์ โดยเฉพาะในแง่มิตรภาพระหว่างคู่หู่ฮัน โซโล กับชิวอี้ ที่ทำออกมาได้พอดี ไม่มากหรือไม่น้อยจนเกินไป เบื้องหลังการถ่ายทำฉากผจญในอวกาศของยานมิลเลนเนียม ฟอลคอน ใน Star Wars: A New Hope (1977) สำคัญที่สุด Han Solo: A Star Wars Story คือหนังประเภทที่ถึงไม่ใช่แฟน Star Wars ก็ยังสามารถเดินเข้าโรงภาพยนตร์ไปดูได้เพลินๆ ส่วนแฟนพันธุ์แท้ยิ่งไม่ต้องพูดถึง Han Solo ยังคงเป็นภาคแยกที่ดูเพลิน แถมยังมีซีนเซอร์ไพรส์ให้ได้เฮขอบคุณภาพ: 
Han Solo: A Star Wars Story เล่าเรื่องราวในช่วงวัยละอ่อนของ ฮัน โซโล ซึ่งเกิดขึ้นก่อนเหตุการณ์ใน Star Wars: A New Hope (1977) โดยจะขยายขอบเขตของเรื่องราวให้แฟนหนังได้รู้ว่า ก่อนจะได้พบกับ ลุค สกายวอล์กเกอร์ และโอบีวัน เคโนบี บนดาวทาทูอีน ฮันเป็นใครมาจากไหน จุดเริ่มต้นมิตรภาพระดับแน่นเหนียวกับคู่ซี้พันธุ์ขนอย่างชิวแบคคา มีที่มาที่ไปอย่างไร ไปจนถึงรายละเอียดที่ว่า ฮัน โซโล ได้ยานเร็วแสง มิลเลนเนียม ฟอลคอน จากเจ้าของเดิมอย่าง แลนโด คาลริสเซียน มาได้ด้วยวิธีไหน อัลเดน เออเร็นริช เป็น ฮัน โซโล ได้ไม่แย่นัก ถึงความเท่และแววตาห้าวเป้งจะเทียบไม่ได้เลยกับ แฮร์ริสัน ฟอร์ด แต่ถึงอย่างนั้น สิ่งที่ได้มาแทนคือความสด ความใส ความกรุบกริบ น่ารัก ซึ่งอัลเดนทำออกมาได้ดีเอมิเลีย คลาร์ก (แม่มังกรจาก Game of Thrones) ในบทบาท คีร่า สวยสะกดและช่วยเติมชีวิตชีวาให้กับหนังที่เต็มไปด้วยตัวละครผู้ชาย